**Objavljen godišnji natječaj Saveza Alpe-Jadran za prijavu projektnih ideja za sufinanciranje projekata iz zajedničkog proračuna Saveza – poziv je otvoren do 31. ožujka 2020.**

Pozivaju se zainteresirani prijavitelji da se odazovu na natječaj objavljen od strane Saveza Alpe-Jadran.

Prihvatljivi prijavitelji i partneri su **organizacije civilnog društva, tijela javne vlasti, ustanove, poduzeća i jedinice lokalne i područne (regionalne) samouprave.**

Na javni poziv mogu se javiti prijavitelji koji provode međunarodni projekt u koji su **uključene minimalno tri organizacije/ustanove iz tri regije/države članice Saveza** (Austrija, Slovenija, Mađarska i Hrvatska), odnosno s područja 11 regija članica Saveza koje obuhvaćaju Primorsko-goransku, Istarsku, Koprivničko-križevačku, Varaždinsku, Međimursku, Krapinsko-zagorsku županiju, austrijske pokrajine Korušku, Štajersku i Gradišće, mađarsku županiju Vas te Republiku Sloveniju koju u Savezu predstavlja Savez općina Slovenije.

Savez Alpe-Jadran ima tematske koordinacijske točke (TCP) koje pokrivaju 12 područja. To su:

Umjetnost i kultura, zdravstvena zaštita, sport, turizam, ruralni razvoj i zavičajna baština, cjeloživotno učenje, prevencija katastrofa, gospodarstvo, energija i okoliš, ravnopravnost spolova, Europa, inkluzija.

Projekt po temi treba pripadati nekom od navedenih 12 područja.

Savez pruža financijsku potporu za:

* Troškove pripreme projekta koji će biti financiran iz EU programa (npr. Europa za građane, ERASMUS+, Kreativna Europa, itd.)
* Troškove provedbe projekta sufinanciranog iz EU programa
* Zajedničke projekte od općeg interesa za mrežu suradnje Saveza Alpe Jadran

Kriteriji za uspješan odabir prijava:

* Projekti financirani iz proračuna Saveza moraju uključivati minimalno tri redovne članice iz tri različite države Saveza (Austrija, Hrvatska, Mađarska, Slovenija), odnosno s područja 11 regija članica Saveza koje obuhvaćaju Primorsko-goransku, Istarsku, Koprivničko-križevačku, Varaždinsku, Međimursku, Krapinsko-zagorsku županiju, austrijske pokrajine Korušku, Štajersku i Gradišće, mađarsku županiju Vas te Republiku Sloveniju.
* Što je veći broj projektnih partnera, time su veće šanse za odobrenje financiranja.
* Sve članice Saveza Alpe-Jadran moraju imati priliku biti dio projekta.
* U Prijavnom obrascu mora biti opisana uloga svakog partnera.
* Očekivana dodana vrijednost projekta za čitavu mrežu Saveza mora biti jasno opisana u Prijavnom obrascu te je podložna evaluaciji nakon provedbe projekta.
* Opći doseg projekta (sudionici, mogući posjetitelji, očekivani prijem medija, tiskane i/ili online publikacije rezultata, itd. ) je ključan.
* Svi projekti moraju doprinijeti prioritetu 2.3. “Jačanje kohezije Zajednice (vidi str.55., 62/63 Strategije Geografskog područja Saveza Alpe-Jadran do 2027.godine).

**Prijavni obrazac** u prilogu potrebno je ispuniti podacima o projektu, te ga **poslati odgovarajućoj tematskoj koordinacijskoj točki do 31. 03. 2020., do 23.59 sati** (kontakti za svaku tematsku koordinacijsku točku navedeni su na kraju Prijavnog obrasca, te na sljedećem linku:

**http://alps-adriatic-alliance.org/organization-and-addresses/thematic-coordination-points/**

Sve informacije nalaze se na sljedećem linku Saveza Alpe-Jadran:

**https://alps-adriatic-alliance.org/alps-adriatic-alliance-call-for-financial-applications/**

Za više informacija o natječaju možete se obratiti resornim koordinacijskim točkama, te Uredu Županije putem e-maila: [alemka.mirkov@pgz.hr](mailto:alemka.mirkov@pgz.hr)

DATUM OBJAVE:

05.03.2020.

Obrazac prijave

Strategija Geografskog područja Saveza Alpe-Jadran